बुरे बर्ताव के लिए मैराडोना पर लगा जुर्माना  
यूएई की फुटबॉल एसोसिएशन ने हाल ही में मैराडोना पर बुरे बर्ताव के लिए ढाई हजार अमेरिकी डॉलर का जुर्माना लगा दिया।
डिएगो मैराडोना इन दिनों दुबई में हैं लेकिन यहां भी उनकी छवि कुछ खास अच्छी नहीं बन पा रही। यूएई की फुटबॉल एसोसिएशन ने हाल ही में उन पर बुरे बर्ताव के लिए ढाई हजार अमेरिकी डॉलर का जुर्माना लगा दिया।

	मैराडोना यूएई के पेशेवर फुटबॉल क्लब अल−वस्ल के कोच हैं लेकिन पिछले महीने एक दूसरी टीम के खिलाफ मैच गंवाने पर वह आपा खो बैठे और विरोधी कोच से गाली−गलौज करते देखे गए। इससे पहले भी मैराडोना दुबई में कई मामलों के लिए आलोचना झेलते रहे हैं।